19. Vedtagelse af Børne- og Ungepolitik 2023-26 (Åben)
Tidl. politisk behandling BS-U, 06.12.23, pkt. 5
Forventet sagsgang
Høring, BS-U, KF-U, ØK, BY
Lovgrundlag
Serviceloven
SAGENS INDHOLD
Byrådet skal i denne sag tage stilling til Favrskov Kommunes ”Børne- og Ungepolitik 
2023-26” med henblik på at vedtage politikken.
Byrådet skal jf. Servicelovens § 19, stk. 2 udarbejde en sammenhængende børnepolitik. Børne- og 
Skoleudvalget godkendte i november 2022, at den nuværende ”Børne- og Ungepolitik 2019-2022” 
forlænges til juni 2023. 
Børn og Kultur har udarbejdet et forslag til ”Børne- og Ungepolitik 2023-26”, hvor der som noget nyt lægges 
vægt på vigtigheden af børne- og ungeinddragelse.  Herudover er værdierne og temaerne fra den 
nuværende politik fastholdt. 
Forslaget til børne- og ungepolitik tager udgangspunkt i visionen om, at alle børn og unge skal opleve at 
høre til i et fællesskab og have mulighed for at udvikle sig. 
Politikken bygger på tre grundlæggende værdier:

Dannelse til verden

Bæredygtige fællesskaber

Fælles ansvar og samarbejde på tværs.
Politikken består foruden værdierne af fire temaer:

Motiverende lege- og læringsmiljøer for alle

Sunde børn i sunde rammer

Tidlig indsats for udsatte børn og unge

Inspirerende og alsidige fritidstilbud.
Værdierne og temaerne udgør den samlede politik. I samspil med børne- og ungeinddragelse er temaerne 
og værdierne det fundament, som indsatser og det daglige arbejde med børn og unge skal bygge på.
Forslag til børne- og ungepolitik er vedlagt i sagens bilag 1. De nye afsnit omkring børne- og 
ungeinddragelse er markeret med gult. Desuden er figuren på side fire udvidet med børne- og 
ungeinddragelse, som det fundament arbejdet med værdierne og temaerne skal hvile på. 
Børne- og ungepolitikken har været i høring i perioden 12. maj - 26. maj 2023. Der er afgivet ni høringssvar. 
Høringssvarene og Børn og Kulturs bemærkninger hertil er vedlagt i sagens bilag fire. 
VURDERING
Børn og Kultur vurderer, at forslaget til ”Børne- og Ungepolitik 2023-26” udgør en dækkende ramme for 
arbejdet med børn og unge, som sætter retning for kvalitet og sammenhæng i kommunens tilbud til alle 
[adresse]: EMN-2022-02847
Dok-ID: 3541120
Sagsbehandler: cbpe
Byråd
27. juni 2023  19:00
børn og unge fra 0-18 år. Samtidig fastlægger politikken rammerne for en kvalificeret indsats for børn og 
unge i sårbare og udsatte positioner. 
Børn og Kultur vurderer, at forslaget til ”Børne- og Ungepolitik 2023-26” tydeliggør vigtigheden i, at der i 
Favrskov Kommune arbejdes målrettet med at inddrage børn og unges perspektiver – både i vores tilbud 
og på myndighedsområdet. Politikken bidrager til at sætte en fælles retning på tværs af afdelinger, 
institutioner og forvaltninger, og skaber samtidigt en fælles ambition om at inddrage vores børn og unge, 
så ofte som det er meningsfuldt og givende for dem. I forlængelse heraf vurderer Børn og Kultur, at forslaget 
til børne- og ungepolitikken understøtter den forestående implementering og efterlevelse af Barnets lov, 
som påkræver et skærpet fokus på inddragelse af børn og unge på myndighedsområdet. 
 
Efter vedtagelsen af børne- og ungepolitikken for 2023-26 udarbejder Børn og Kultur en plan for, hvordan 
politikken skal udmøntes. I forbindelse hermed vil Børn og Kultur afsøge muligheden for at inddrage børn 
og unge i sådan et omfang, at inddragelsen bliver reel og meningsfuld for dem, jf. Børnerådets principper 
for god børneinddragelse i bilag tre. 
Høringssvarene til børne- og ungepolitikken er generelt meget positive. Nogle høringssvar udtrykker 
vigtigheden i, at der udarbejdes en handleplan for udmøntning af politikken. Derudover er der enkelte 
forslag til mindre ændringer af konkrete sætninger og formuleringer.
ØKONOMI
Der er ingen økonomiske konsekvenser.
INDDRAGELSE
Børn og Kultur afholdte 11. april 2023 dialogmøde for Børne- og Skoleudvalget, Kultur- og Fritidsudvalget, 
for- og næstformænd i forældre- og skolebestyrelser, skoleledere, områdeledere for dagtilbud, 
fællestillidsrepræsentanter 
fra 
BUPL 
og 
lærerforeningen, 
samt 
repræsentanter 
fra 
Folkeoplysningsudvalget, Favrskov Idrætssamvirke, musikskolens bestyrelse, billedskolerne og 
spejdersamrådet.
På mødet var der opbakning til at videreføre den eksisterende børne- og ungepolitik, men med en 
fremhævelse af betydningen af, at børn og unge inddrages i drøftelser og beslutninger med betydning for 
dem selv. (se bilag 2)
Forslag til ”Børne- og Ungepolitik 2023-26” var i høring fra 12. maj til 26. maj 2023 hos skolebestyrelser, 
forældrebestyrelser i dagtilbud, Handicaprådet, Folkeoplysningsudvalget, Idrætssamvirket, musikskolens 
bestyrelse, billedskolerne, spejdersamrådet og fællestillidsrepræsentanter fra BUPL og lærerforeningen. 
Høringssvarene og Børn og Kulturs bemærkninger hertil er vedlagt i sagens bilag fire. 
INDSTILLING
Direktøren for Børn og Kultur indstiller til Byrådet:
1.
At forslag til ”Børne- og Ungepolitik 2023-26” godkendes.  
BESLUTNING
Børne- og Skoleudvalget, 6. juni 2023:
Fraværende: Ingen
Indstilles godkendt.
Kultur- og Fritidsudvalget, 8. juni 2023:
Fraværende: Ingen
Indstilles godkendt.
Økonomiudvalget, 20. juni 2023:
Fraværende: Birthe Jepsen
Indstilles godkendt.
Byrådet, 27. juni 2023:
Fraværende: Richardt Danielsen
Godkendt.
Bilag
1.
Forslag til Børne- og Ungepolitik 2023-26 (3552511)
2.
Tilbagemeldinger fra dialogmøde 11. april 2023 (3543468)
3.
Børnerådets principper for god børneinddragelse (3545686)
4.
Opsamling på høringssvar om Børne- og ungepolitik 2023-26 (3553901)
